open-index/open-wikipedia-markdown huggingface dataset:
Atlas (mytologia)

**Atlas** () on eräs kreikkalaisen mytologian titaani, Iapetoksen ja nymfi Klymenen poika ja Prometheuksen veli. Atlas johti taistelua sodassa titaanien puolella Olympos-vuoren jumalia vastaan. Voitettuaan titaanit Zeus rankaisi Atlasta antamalla taivaankannen hänen kannateltavakseen.

Yhtenä urotekonaan Herakles huijasi Atlaksen hakemaan hesperideiltä kultaisia omenoita tarjoutumalla pitämään taivaankantta sen aikaa. Kun Atlas palasi omenoiden kanssa, hän päätti, ettei ota taivasta takaisin Herakleelta. Herakles huijasi häntä taas suostumalla ottamaan tämän paikan, jos Atlas pitäisi taivaankantta vielä sen aikaa, että Herakles saisi taitettua viittansa harteidensa pehmusteeksi. Atlas suostui ja Herakles poistui paikalta. Myöhemmin kun Herakles kuoli ja hänen kuolematon puolensa pääsi Olympokselle, Atlaksen kerrottiin horjahtaneen Herakleen tuomasta ylipainosta.

Atlas-taru muistuttaa vähäaasialaista myyttiä maailman jättiläisestä Upellurista. Tarinan kaukainen lännessä sijaitseva vuori lienee Teide-tulivuori Teneriffalla.

Myöhemmässä traditiossa myytti Atlaksesta taivaankantajana sekoittui muihin tarinoihin ja konkretisoitui edelleen. Hänet esitettiin vaikutusvaltaisena ja suurikokoisena kuninkaana, jolla oli laaja tietämys tähtitieteestä. Kun Perseus saapui hänen luoksensa pyytäen suojaa päänsä päälle sitä kuitenkaan saamatta, Perseus muutti mukanaan kantamallaan Medusa-hirviön päällä Atlaksen valtavaksi vuoreksi. Näin kreikkalaiset selittivät Atlasvuorten syntyneen.

Atlas on usein käytetty voiman ja kestävyyden symboli länsimaisessa kulttuurissa. Hänet kuvataan usein polvistuneena toiselle polvelle kannattelemassa harteillaan maapalloa. Tällainen kuva on muun muassa Yrjö Karilaan laatiman tietokirjan Pikku jättiläisen tunnuksena. Atlantin valtameri on nimetty Atlaksen mukaan. Atlas on myös yritysten ja tuotteiden usein käyttämä nimi.

## Lähteet
Minos

**Minos** () oli kreikkalaisessa mytologiassa Kreetan kuningas, Zeuksen ja Europen poika, sekä Ariadnen, Androgeoksen, Deukalionin, Faidran, Glaukoksen, Katreuksen, Akakalliin ja usean muun isä. Kreikkalaiset historioitsijat kuten Thukydides pitivät häntä todella eläneenä henkilönä. Ei kuitenkaan ole varmaa, oliko "minos" nimi vai kreetalainen kuningasta tarkoittava sana. Erään teorian mukaan kyseessä alkujaan oli hallitsijan nimi, mutta hänen seuraajansa käyttivät sitä arvonimenään, samaan tapaan kuin Rooman hallitsijat Caesar-nimeä. Ilmeistä kuitenkin on, että kertomukset Minoksesta pohjautuvat alkujaan Kreetan muinaista kukoistusajasta säilyneeseen perimätietoon, joskin niihin on liittynyt myös tarunomaisia piirteitä.  Hänen mukaansa on annettu nimi minolaiselle kulttuurille.

Minotauros on saanut nimensä Minokselta (*Minotaurus = "Minoksen härkä"*). Minotauros oli Minoksen vaimon Pasifaeen ja Poseidonin merestä lähettämän valkoisen härän lapsi. Minoksen piti uhrata härkä Poseidonille, mutta ei sitä tehnyt. Rangaistukseksi Poseidon antoi härän paritella Pasifean kanssa. Minos suuttui vaimonsa suhteesta ja käski puuseppä Daidaloksen rakentaa labyrintin, jonne Minotauros vangittiin.

Minos hallitsi Kreetaa kolme sukupolvea ennen Troijan sotaa. Häntä pidettiin Kreetan merivallan perustajana. Kreikkalaisilla oli hänestä erilaisia käsityksiä. Toisten mukaan hän oli viisas lainlaatija, joka sai Zeukselta hallinnollisia ohjeita yhdeksän vuoden välein. Toisen käsityksen mukaan hän taas oli julma hallitsija, joka vaati ateenalaisia lähettämään määrävälein ihmisiä Minotaurokselle uhrattaviksi.

Minos kuoli Sisiliassa, jonne hän oli mennyt jahdatessaan Daidalosta, joka oli antanut Ariadnelle ohjeen kuinka auttaa Theseusta selviytymään labyrintista. Daidalos oli paennut kuningas Kokaloksen suojaan, ja kun Minos löysi tämän Sisiliasta ja vaati häntä luovutettavaksi, Kokalos surmasi Minoksen kiehuvan kuumassa kylvyssä.

Kreikkalaisen mytologian mukaan Minoksesta tuli kuoltuaan yksi Manalan Tuomareista. Tämä käsitys periytyi kristilliseenkin kirjallisuuteen. Esimerkiksi Dante Alighierin Jumalaisessa näytelmässä hänet mainitaan helvetissä toimivana tuomarina, joka päättää, mihin piiriin kadotetut vainajat joutuvat ja miten kutakin rangaistaan.

## Lähteet

## Aiheesta muualla
ICMP

**ICMP** () on TCP/IP-pinon kontrolliprotokolla, jolla lähetetään viestejä koneesta toiseen. Arkkitehtuurisesti ICMP-protokolla toimii IP-protokollan päällä. ICMP on kuitenkin niin merkittävästi sidoksissa IP-protokollan toimintaan, että OSI-mallissa se on määritetty jokseenkin hämäävästi IP-protokollan rinnalle. 
ICMPv6 on IPv6 -protokollan kanssa toimiva versio. Neljä tyypillistä ICMP-viestityypistä ovat Echo Request, Echo Reply, Destination Unreachable sekä Time Exceeded.

## Standardit
*  - Internet Control Message Protocol 
*  - Internet Control Message Protocol (ICMPv6) for the Internet Protocol Version 6 (IPv6) Specification
*  - Extending ICMP for Interface and Next-Hop Identification

## Katso myös
* Ping
* Traceroute

## Lähteet
Traceroute

**Traceroute** on yleinen TCP/IP-protokollaa käyttävä työkalu, joka selvittää, mitä reittiä protokollan paketit siirtyvät määrättyyn koneeseen. Traceroute selvittää reitin lisäämällä lähettämiensä pakettien Time to Live -arvoa yksi kerrallaan, aloittaen yhdestä. Näin ensimmäinen lähetetty paketti palaa takaisin ensimmäisen reitittimen jälkeen, toinen palaa toisen reitittimen jälkeen ja niin edelleen. Lopputuloksena on luettelo koneista, jotka muodostavat kuljetun reitin. Kahden koneen siirtoväliä kutsutaan *hop*iksi.

Traceroute-ohjelma on alun perin kotoisin BSD unix -järjestelmistä. Windows-koneilla traceroute-komennon nimi on **tracert**.

## Katso myös
*Ping

## Lähteet

## Aiheesta muualla
Ping

**Ping** on ohjelma, jolla mitataan laitteen saavutettavuutta tietokoneverkossa. Vian etsinnässä ping on yleensä ensimmäinen ohjelma, jolla varmistetaan että verkkoyhteys on toiminnassa. Ping lähettää laitteelle ICMP *echo request* -paketin, johon etätietokone vastaa omalla *echo reply* -paketilla.

Tyypillisesti työkalu tulostaa sekä lähetettyjen ja vastaanotettujen pakettien määrän että latenssin.

Nykyään suuri osa verkkoon kytketyistä koneista ei vastaa ping-paketteihin, sillä vieraiden koneiden pingaaminen on harvinaista muutoin kuin tietomurtoa edeltävässä kartoituksessa. Myös jotkin Internet-madot etsivät saastutettavia koneita ping-pakettien avulla. Tämän vuoksi suurin osa verkoista suodattaa ping-paketit, joiden kohteina on verkon työasemat, ja jopa osa tärkeistä sähköposti- ja web-palvelimista jättää vastaamatta niihin.

*Echo request* pyyntöihin vastaamatta jättäminen rikkoo kuitenkin Internet-standardia , joka suosittaa jokaisen verkon laitteen kuuntelemaan ja vastaamaan pyyntöihin. Vastaamatta jättäminen on ongelmallista, kun ping-ohjelmaa pyritään käyttämään sen alkuperäiseen käyttötarkoitukseen, verkko-ongelmien selvittämiseen.

Kaikkien verkkojen tulisi suodattaa sisään tulevat ping-paketit, joiden kohdeosoitteena on verkon yleislähetysosoite. Muutoin verkkoa voi käyttää alustana smurf-hyökkäyksessä.

ICMP *echo request* -pakettien suodattamisen yhteydessä asiaan perehtymättömät ylläpitäjät usein suodattavat myös muuta ICMP-liikennettä. ICMP-liikenne on kuitenkin välttämätöntä verkon kunnolliselle toiminnalle, ja tämän vuoksi monissa verkoissa on hyvin oudosti käyttäytyviä ongelmia johtuen vääristä suodatinsäännöistä, jotka estävät IP-protokollan standardien mukaista toimintaa. 

## Esimerkkituloste
Ohessa on wikipedia.com -palvelimen pingaamisesta syntynyt tuloste:

```
$ ping -c 5 wikipedia.com
 PING wikipedia.com (66.230.200.100) 56(84) bytes of data.
 64 bytes from rr.pmtpa.wikimedia.org (66.230.200.100): icmp_seq=1 ttl=52 time=180 ms
 64 bytes from rr.pmtpa.wikimedia.org (66.230.200.100): icmp_seq=2 ttl=51 time=172 ms
 64 bytes from rr.pmtpa.wikimedia.org (66.230.200.100): icmp_seq=3 ttl=52 time=172 ms
 64 bytes from rr.pmtpa.wikimedia.org (66.230.200.100): icmp_seq=4 ttl=52 time=168 ms
 64 bytes from rr.pmtpa.wikimedia.org (66.230.200.100): icmp_seq=5 ttl=52 time=176 ms
 --- wikipedia.com ping statistics ---
 5 packets transmitted, 5 received, 0% packet loss, time 4000ms
 rtt min/avg/max/mdev = 168.010/173.610/180.010/4.079 ms
```


## Katso myös
* traceroute
* DDoS

## Lähteet
Atlas

**Atlas** voi tarkoittaa ainakin seuraavia:

## Yleisiä merkityksiä
* Atlas, kreikkalaisen mytologian jumalhahmo
* atlas, yleisnimi kartastolle
* atlas eli pomsi eli satiini, kankaan sidostyyppi.

## Maantieteellisiä ja tähtitieteellisiä kohteita
* Atlasvuoret, vuoristo Pohjois-Afrikassa
* Atlas, Saturnuksen kuu
* Atlas, tähti plejadeissa
* 3I/ATLAS, *C/2025 N1*, Aurinkokunnan läpi kulkeva tähtienvälinen kappale.

## Biologiassa
* atlas, ensimmäinen (ylin) kaulanikama eli kannattajanikama
* atlas, yhtä aihepiiriä käsittelevä anatominen kuvasto, esimerkiksi aivoatlas
* atlaskehrääjä (*Attacus atlas*), perhonen.

## Tieteessä ja tekniikassa
* Atlas, NASA:n kantoraketti, joka kehitettiin 1950-luvun Yhdysvaltain ilmavoimien mannertenvälinen ohjuksesta
* ATLAS, hiukkasfysiikan tutkimuslaitos CERNin LHC-kiihdyttimen koeasema
* Volkswagen Atlas, automalli
* Atlas, Manchesterin yliopiston tietokone
* Atlas, tornitalo Helsingissä
* Atlas Cheetah, eteläafrikkalainen hävittäjälentokone.

## Musiikki
* Atlas, suomalainen metalcore-yhtye
* ”Atlas”, Coldplayn kappale

## Henkilöitä
### Atlas sukunimenä
* Natacha Atlas (s. 1964), egyptiläis-belgialainen laulaja 
* Zeb Atlas (s. 1970), yhdysvaltalainen kehonrakentaja, softcore-esiintyjä, kuntosaliohjaaja ja pornonäyttelijä

### Atlas etunimenä
* Atlas Saarikoski (s. 1982), suomalainen toimittaja.

### Kuvitteellisia henkilöitä
* Atlas, Marvel-kustantamon luoma supersankari

## Yrityksiä ja yhteisöjä
* Atlas Games, roolipelijulkaisija
* Atlas Copco, ruotsalainen teollisuuskonserni
* Atlas Elektronik, saksalainen merenkulun järjestelmiä ja niiden elektroniikkaa kehittävä yhtiö
* AtlasGlobal, ent. *AtlasJet*, turkkilainen lentoyhtiö
* Atlas-pankki, Suomessa aikoinaan toiminut pankki
* Atlas-Öljy, Suomessa toiminut öljyn maahantuontiyritys
* Osteopatiakoulu Atlas, suomalainen osteopatian oppilaitos
* Tele Atlas, hollantilainen digitaalisia karttoja valmistava yritys
* IF Helsinge-Atlas, vantaalainen urheiluseura
* Atlas ry, Oulun yliopiston maantieteen opiskelijat
* Club Atlas, guadalajaralainen jalkapalloseura
* FC Atlas, meksikolainen jalkapalloseura
* Atlas, alun perin Suomen Trikoon, nykyisin Nanson vaatemerkki

## Laivoja
* ''HMS Atlas'' (A330), Ruotsin merivoimien alus
* *Atlas 1*, nyk. *[[M/S Rigel]]*, autolautta.
; Ranskan laivasto
* *Atlas* (1738), a 50-tykkinen alus, haaksirikkoutui 1739
* ''Atlas'' (1766), vuoteen 1766 nimellä HMS *Northumberland*
* Atlas (1801), alkujaan espanjalainen *Atlante*, Ranskalle 1801, Espanjan laivastolle 1808 ja alkuperäiselle nimelle Atlante. Romutettiin 1817
* *[[Ville de Berlin (1807)]]*, sai uuden nimen *Atlas*, romutettiin 1819.

;Britannian kuninkaallinen laivasto
* ''HMS Atlas'' (1782), Duke-luokan 98-tykkinen toisen luokan alus
* ''HMS Atlas'' (1860), 91-tykkinen toisen luokan linjalaiva.

## Muuta
* *Atlas-tyttö*, Essi Renvallin veistos Tampereella
* Cine Atlas, elokuvateatteri Tampereen Koskikeskuksessa
Keskustalaisuus

**Keskustalaisuus** voi tarkoittaa:

*Suomen Keskustan kannattamista (Suomessa sanan yleisin mielleyhtymä).
*Poliittiseen keskustaan kuulumista.
*Keskiryhmän kannattamista.
Suomenlahden ulkosaaret

**Suomenlahden ulkosaaret** ovat itäisen Suomenlahden ulkomerellä sijaitseva, useasta kymmenestä saaresta koostuva saaristo Venäjän aluevesillä.

Läntisistä, Suomen ja Viron rannikkojen välissä sijaitsevista saarista suurimmat ovat Suursaari ja Tytärsaari sekä pienempiä Säyvö, Itä-Viiri, Länsi-Viiri ja Ruuskeri, joka on Venäjän läntisin kohta lukuun ottamatta Kaliningradin aluetta.
Itäisen ryhmän muodostavat muun muassa Lavansaari, Peninsaari, Seiskari ja Koukouri, joka yleensä luetaan Seiskariin kuuluvaksi. Saariryhmät kuuluvat hallinnollisesti Leningradin alueen Jaaman piirin Laukaansuun kuntaan.

Pohjoisempana kolme pientä ulkosaarta Narvi ja Someri sekä muutama pieni luoto kuuluvat Viipurin piirin Koiviston kuntaan.

Ensimmäinen asiakirjamaininta Suomenlahden saarista on vuodelta 1395, jolloin tallinnalaiset kauppiaat ajautuivat vahingossa Seiskariin, josta he jatkoivat matkaa Retusaareen; heidät otettiin kiinni luvattomasta idänkaupasta Viipurin linnanisännän Erengisle Niilonpojan vartioalukselle ja menettivät takavarikossa lastinsa.. Saaret kuuluivat Suomelle talvisodan päättäneeseen, vuonna 1940 solmittuun Moskovan rauhansopimukseen saakka.

Useat Suomenlahden ulkosaarista liitettiin osaksi joulukuussa 2017 perustettua Itäisen Suomenlahden luonnonpuistoa.

## Lähteet

 

## Aiheesta muualla

*
Latenssi

**Latenssi** tarkoittaa tietoliikennetekniikassa tavallisimmin sitä aikaa, joka paketilta kuluu matkaan lähettäjältä vastaanottajalle ja takaisin, eli paketin edestakaiseen matkaan kuluvaa aikaa. Yksinkertaisessa lähiverkossa tyypillinen latenssi on alle millisekunnin luokkaa ja kaapelimodeemi- ja ADSL-yhteyksillä noin 8 millisekuntia, mikäli yhteydellä ei ole interleaving-virheenkorjausta käytössä. Interleaving-ominaisuuden kanssa viiveaika Internetpalveluntarjoajan verkkoon on noin kaksinkertainen eli ~16 ms.

Latenssi ei sisällä sitä aikaa, joka vastaanottajalta kuluu paketin prosessointiin. Useimmissa järjestelmissä meno-paluuviive voidaan mitata ping-toiminnolla. Ping-palvelu ei prosessoi saapuvaa pakettia mitenkään, vaan palauttaa lähettäjälle vastauksen heti paketin saavuttua.  

Verkkopeleissä latenssia kutsutaan *pingiksi* ping-ohjelman mukaan.

## Audiotekniikassa
Ratkaisevia ongelmia latenssi aiheuttaa mm. MIDIn kanssa työskenneltäessä, jolloin latenssi on useampia millisekunteja ja hankaloittaa näin esimerkiksi studio-työskentelyssä suoraan livenä sisään soitetun datan synkronisuutta.
Miljardi

**Miljardi**  tarkoittaa tuhatta miljoonaa, eli lukua 1&nbsp;000&nbsp;000&nbsp;000 (=109). Miljardin lyhenne on mrd. suomen kielessä. SI-järjestelmässä sitä vastaava kerrannaisyksikkö on giga.

Englannin kielessä miljardi on *[[billion]]*, vaikka useimmissa muissa kielissä se on johdettu sanasta *milliard*. Jotkut ihmiset kuitenkin yhä käyttävät englannin kielessä sanaa *milliard.*

Henkilöä, jolla omaisuutta on yli miljardi rahayksikköä, kutsutaan miljardööriksi.

## Katso myös

* Suurten lukujen nimet

## Lähteet

## Aiheesta muualla
Triljoona

**Triljoona** on miljoonan kolmas potenssi eli 1&nbsp;000&nbsp;000&nbsp;000&nbsp;000&nbsp;000&nbsp;000 = 10^{18} = (10^6)^3 (miljardi miljardia). Sana koostuu osista tr(i)- ja -iljoona, joista alkuosa tarkoittaa kolmea ja loppuosa viittaa miljoonaan. SI-järjestelmässä triljoonaa vastaava kerrannaisyksikkö on **eksa**.

Nykyenglannin sana *trillion* tarkoittaa biljoonaa eli lukua 1&nbsp;000&nbsp;000&nbsp;000&nbsp;000 (1012). Se saattaa joskus aiheuttaa sekaannusta triljoonan merkityksestä suomen kielessä. 

## Katso myös
* Suurten lukujen nimet

## Lähteet
Miljoona

**Miljoona** on luonnollinen luku 1&nbsp;000&nbsp;000, josta käytetään lyhennettä milj. Se tarkoittaa tuhatta tuhatta. 

Miljoona voidaan esittää kymmenpotenssimuodossa 106. Binäärijärjestelmässä miljoona on 11110100001001000000 ja heksadesimaalijärjestelmässä F4240. SI-järjestelmässä miljoonaa vastaava kerrannaisyksikkö on **[[mega]]**. Esimerkiksi yksi megawatti MW tarkoittaa miljoonaa wattia.

Lyhenteellä MEUR tarkoitetaan miljoonaa euroa (paremmin: milj. euroa). Lyhenteellä Mmk tarkoitetaan miljoonaa markkaa (tavallisemmin: milj. mk).

Miljoona tulee italian sanasta *milione*, joka periytyy latinan sanasta *mille*, tuhat.

## Miljoonan tulo suomen kieleen
Miljoona on pienin ja ensimmäinen suomalainen luvun nimitys, joka ei perustu kansankieleen, vaan joka on keinotekoisesti luotu kansainvälisen vastineen pohjalta suomen kirjakieleen. Vanhassa kansanperinteessä tunnetaan luvut sata ja tuhat. Sata on arjalainen laina, tuhat balttilainen, molemmat ilmeisesti jo tuhansia vuosia vanhoja.

Henkilöä, jolla on rahaa yli miljoona rahayksikköä, kutsutaan miljonääriksi, joskus myös monimiljonääriksi, jos rahaa on kymmeniä tai satoja miljoonia.

## Katso myös
*Suurten lukujen nimet

## Lähteet

## Aiheesta muualla
Kvadriljoona

**Kvadriljoona** on miljoonan neljäs potenssi (1 000 000 000 000 000 000 000 000) eli 10^{24} = (10^6)^4. Sana koostuu osista quadr(i)- ja -iljoona, joista ensimmäinen tarkoittaa neljää ja jälkimmäinen viittaa miljoonaan. SI-järjestelmässä kvadriljoonaa vastaava kerrannaisyksikkö on jotta.

Amerikanenglannin sana *quadrillion* tarkoittaa lukua 1015.

Yhdessä moolissa ainetta on noin 0,6 kvadriljoonaa hiukkasta.

## Katso myös
* Suurten lukujen nimet

## Lähteet
* 
* 
*
Jälkeen Kristuksen

Merkintä **jKr.** on lyhenne sanoista *jälkeen Kristuksen (syntymän)*. Vuosiluvun perässä se tarkoittaa, että vuosi on ajanlaskun alun jälkeinen.

Tämä ajanlaskutapa on alkanut perinteisen arvion mukaisesta Jeesuksen syntymävuodesta. Ajanlaskutavan kehitti skyyttiläissyntyinen, Rooman valtakunnassakin vaikuttanut Dionysius Exiguus, joka sijoitti Kristuksen syntymän vuoteen 754 *ab urbe condita* (Rooman kaupungin perustamisesta lukien). Dionysius sijoitti ajanlaskunsa alun Rooman kirkon silloisen 532 vuotta pitkän pääsiäissyklin alkuun, joten hänen ajoituksessaan on todennäköisesti muutaman vuoden poikkeama. Ajanlaskutapa on nykyisin vallitseva, vaikka sen yleistyminen veikin vuosisatoja kristityssä Euroopassa. 

Ajanlaskussa vuosiluvut on ajateltu järjestysluvuiksi. Kristuksen syntymä ajateltiin vuodenvaihteeseen, jolloin alkoi ajanlaskun ensimmäinen vuosi eli vuosi 1 jälkeen Kristuksen. Toisaalta samasta vuodenvaihteesta taaksepäin vuodet numeroitiin 1 ennen Kristusta, 2 ennen Kristusta jne. Koska vuosiluvut kumpaankin suuntaan olivat järjestyslukuja, ei tähän ajanlaskutapaan kuulu vuotta 0.

Latinankielinen vastine jKr:lle on *Anno Domini*, joka tarkoittaa  ’anno Domini nostri Jesu Christi’ eli 'Jeesuksen Kristuksen vuonna'. Lyhenne AD merkitään vuosiluvun eteen tai sen jälkeen, mutta suomeksi lyhenteen käyttö ei ole suositeltavaa.

Nykyään lyhenteiden eKr. ja jKr. rinnalla ja vaihtoehtoina käytetään merkintöjä *eaa.* ja *jaa.* (ennen ja jälkeen ajanlaskun alun).

## Katso myös
* Holoseenin ajanlasku

## Lähteet
IP-fragmentaatio

**IP-fragmentaatio** tarkoittaa IP-verkkopaketin pilkkomista, kun suuren pakettikoon verkosta tulevan paketin on siirryttävä pienemmän pakettikoon verkossa (). Paketti voidaan myös merkitä kieltämään pilkkominen, jolloin paketti hylätään välittämisen sijaan. Pilkottujen pakettien uudelleenkoostaminen ei kuulu näkyä TCP/IP-viitemallin ylemmille kerroksille (). Tyypillisesti on suotavaa että paketit ovat verkon suurimman sallitun pakettikoon mukaisia ().

Pakettikoot (, MTU) ovat käytössä verkossa tehtävän puskuroinnin yksinkertaistamiseen ja vaihtelevat suuresti käytetyn laitteiston mukaan.

IPv6-verkossa pakettien pilkkomista verkossa ei sallita, vaan lähettävän solmun on pääteltävä maksimaalinen MTU-koko ().

## Katso myös
*  Architectural Implications of NAT (informatiivinen) 
*  Internet Protocol, Version 6 (IPv6) Specification 

## Lähteet
Nopeus

**Nopeus** (, tunnus **v**) ilmoittaa tietyssä ajassa edetyn matkan pituuden ja suunnan. Nopeuden yksikkö on SI-järjestelmässä m/s eli metri sekunnissa. Nopeus on fysiikassa vektorisuure, koska sillä on suuruuden lisäksi suunta.  

Nopeuden itseisarvosta käytetään termiä **vauhti**. Pyörivässä liikkeessä nopeutta vastaava suure on kulmanopeus. Arkikielessä termejä nopeus ja vauhti käytetään samanmerkityksisinä.

## Yksiköt
Kulkuneuvojen nopeudet ilmoitetaan tyypillisesti kilometreinä tunnissa (lyhenne km/h). Esimerkiksi suurin sallittu ajonopeus Suomen tieliikenteessä on 120&nbsp;km/h. Yksiköiden välinen muunnossuhde on

:: 1 {\text{km}\over \text{h}} = {5\over 18} {\text{m}\over \text{s}}.

Nopeiden lentokoneiden nopeuden yksikkönä on usein käytössä *[[Mach-luku|Mach]]* (äänen nopeus).  Merenkulussa nopeus ilmoitetaan yleensä solmuina.

Britanniassa ja Yhdysvalloissa ajoneuvojen nopeudet ilmoitetaan maileina tunnissa (mph).

## Keskinopeus
Keskinopeus (*v*) saadaan jakamalla kuljetun matkan pituus (*s*) matkaan käytetyllä ajalla (*t*):

:  {v} = \frac{s} {t} .

## Hetkellinen nopeus
Jos nopeus ei ole vakio, hetkellinen nopeus saadaan mittaamalla hyvin lyhyessä ajassa kuljettu matka ja jakamalla se mittausajalla.  

Mekaniikassa liikkuvan kohteen nopeus **v** on sen paikkavektorin **r** derivaatta ajan suhteen:

:  \mathbf{v} = \frac{d\mathbf{r}} {dt} .

Kiihtyvässä liikkeessä nopeus muuttuu; nopeuden muutosta ajan suhteen kutsutaan kiihtyvyydeksi.  Myös nopeuden suunnan muuttuminen on kiihtyvyyttä.

## Suurin mahdollinen nopeus
Suurin mahdollinen signaalinopeus on valon nopeus tyhjiössä. Se on 299&nbsp;792&nbsp;458&nbsp;m/s. Valonnopeuden merkitsemiseen on vakiintunut tunnus *c* ().

## Katso myös
*Nykäys
*Putoamisliike – putoamisnopeus
*Ilmanopeus &ndash; nopeus ilmailussa

## Lähteet

## Aiheesta muualla

*Muunnin.comin nopeusmuunnin
Keskeytymätön virransyöttö

**Keskeytymätön virransyöttö** (, lyh. *UPS*) on järjestelmä tai laite, jonka tehtävä on taata tasainen virransyöttö lyhyissä katkoksissa ja syöttöjännitteen epätasaisuuksissa. UPS liitetään virtalähteen ja virtaa käyttävän laitteen (esimerkiksi tietokoneen) väliin.

Keskeytymätön virransyöttölaitteisto pystyy syöttämään suojaamilleen laitteille sähköä lyhyiden (minuuttiluokan) verkkokatkoksien ajan akustaan. Se ei kuitenkaan ole varavirtajärjestelmä pitkäaikaisten katkoksien varalle. UPS-laitteistoon on yleensä liitetty joko ohjelmisto, joka ajaa tietokonelaitteistot alas ennen UPS:n akkujen tyhjenemistä, tai erillinen varavoimalaitteisto, jolla syötetään sähköä pitemmän katkoksen aikana.

UPS-laitteita käytetään yleensä suojaamaan tietokoneita ja viestintälaitteita, kuten lennonvarmistusjärjestelmiä, joissa pienikin sähkökatko voisi aiheuttaa suuria tuhoja. Nykyään UPSeja on saatavilla myös kotikäyttöön.

## Toiminta
Tavallisimmin UPS:ssa on tasasuuntaaja, joka muuntaa verkkovirran vaihtojännitteen tasajännitteeksi. Sen rinnalle on kytketty yksi tai useampia akkuja, jotka syöttävät tasajännitteen sähkökatkon sattuessa. Tasajännite muunnetaan lopuksi vaihtosuuntaajalla vaihtojännitteeksi, joka syötetaan käyttölaitteelle. Jos käyttölaite toimii tasavirralla, voidaan vaihtosuuntaaja jättää pois.

Keskeytymätön virransyöttö voidaan toteuttaa myös vauhtipyörällä. Tällaisessa ratkaisussa on yhdistetty moottori ja generaattori toisiinsa, ja lisäksi samalla akselilla on raskas vauhtipyörä. Sähkökatkon sattuessa vauhtipyörään varastoitunut energia pyörittää generaattoria.

## UPS-valmistajia
* ABB
* Eaton Power Quality 
* APC
* Rittal
* Elcon Solutions
* Riello
* Phoenix Contact
* Emerson
* Socomec

## Katso myös
* Sähkö
* Sähkövirta
* Akku
* Jännite

## Lähteet

## Aiheesta muualla
Crack

**Crack** on kokaiinin kiinteä, poltettava muoto, jota valmistetaan poistamalla jauhemaisesta kokaiinista hydrokloridi.

Nimensä huume on saanut kuivumisen seurauksena siihen syntyvistä halkeamista (engl. *crack*) ja polttamisen yhteydessä syntyvästä rasahtelevasta äänestä.

## Valmistus
Koska kokaiinin jauhemainen muoto kokaiinihydrokloridi tuhoutuu korkeassa lämpötilassa, siitä on poistettava hydrokloridi, jotta ainetta voidaan polttaa. Ensin kokaiinihydrokloridiin lisätään ammoniumia, tai ruokasoodaa ja vettä. Sekoituksen jälkeen aine kuumennetaan, mikä poistaa siitä hydrokloridin. Tuloksena on kakkumainen kiinteä aine, joka kestää polttamisen.

Ensimmäinen tapa polttaa kokaiinia oli valmistamalla siitä freebasea, mutta helpommin valmistettava crack syrjäytti sen katuhuumeena Yhdysvalloissa 1980-luvulla. Crack on myös halvempaa kuin jauhemainen kokaiini. Crackin valmistus on tuottoisaa, sillä yhdestä 50–100 dollarin hintaisesta kokaiinierästä voidaan valmistaa 10–25 crack-annosta, joista saa katukaupassa 3–50 dollaria kappale.

## Käyttö

Kokaiinin käyttäminen polttamalla vaatii vähemmän tarvikkeita kuin suonensisäinen käyttö, ja se on sosiaalisesti hyväksyttävämpää.

Crackia poltetaan tavallisesti erityisellä crack-piipulla, jossa on yksinkertaisimmillaan päistään avoin lasiputki sekä malja alaosassaan. Crack kuumennetaan liekillä ihanteellisesti noin 93 celsiusasteeseen, ja savu vedetään keuhkoihin putken läpi. Ainetta voi lisätä myös tupakka- tai kannabissavukkeisiin.

Crackia poltettaessa veren kokaiinipitoisuus nousee nopeasti. Huumeen aiheuttama euforia on yhtä voimakas kuin suonensisäisellä käytöllä, mutta se alkaa jo 10 sekunnissa. Pääasiallinen vaikutus on suuren dopamiinimäärän vapautuminen. Tunne kestää vain 5–10 minuuttia, minkä jälkeen dopamiinitasot aivoissa romahtavat, jolloin käyttäjä kokee masennusta ja alakuloa.

Crackista tekee vaarallisen se, että helpon saatavuutensa ja nopean vaikutuksensa vuoksi se aiheuttaa helpommin riippuvuutta kuin jauhemainen kokaiini. Tyypillinen käyttäjä ottaa useita crack-annoksia peräkkäin, jolloin aivojen dopamiinivarastot ehtyvät. Siitä johtuu myös se, että uudet annokset eivät enää anna samanlaista vaikutusta kuin ensimmäinen. 

## Lähteet

## Aiheesta muualla
Pakina

**Pakina** on lyhyt, humoristinen kirjoitus, joka yleensä ilmestyy säännöllisesti vakiopaikalla sanoma- tai aikakauslehdessä. Pakina on usein ajankohtainen mielipideteksti. Pakinassa on enemmän sanataiteellisia piirteitä kuin vaikkapa kolumnissa. Pakinan kirjoittajaa kutsutaan pakinoitsijaksi.

Sanaa *pakina* on johdettu verbistä *pakista* ’jutella, puhella (huolettoman kevyesti)’. Pakinan vanhentunut suomenkielinen nimitys on *koseria* ( 

### Viitteet

## Kirjallisuutta
* 
*
Smurf-hyökkäys

**Smurf-hyökkäys** on tietotekniikassa palvelunestohyökkäys, joka perustuu kohdekoneen hukuttamiseen ICMP-protokollan paketteihin.

Hyökkäys tehdään kolmannen osapuolen verkon avulla lähettämällä suunnattuja levitysviestejä (directed broadcast), joihin on väärennetty lähettäjäksi hyökättävä kone. Kun esimerkiksi osoiteavaruuteen 192.168.0.0/24 lähetetään ICMP echo request -pyyntö, vastaavat kaikki verkon koneet omilla IP-osoitteillaan. Suurissa verkoissa tämä aiheuttaa valtavasti verkkoliikennettä. Hyökkäyksessä voidaan käyttää myös muita verkkoja muuntamalla TCP/IP-paketin metric-arvoa esimerkiksi kymmeneen.

## Esimerkki
*Hyökkääjä, 1.1.1.1
*Kohdekone, 2.2.2.2
# Hyökkääjällä on lista esimerkiksi välityspalvelimista.
# Hyökkääjä lähettää välityspalvelimille uudelleenohjauspyynnön kohteen osoitteeseen.
# Hyökkääjä lähettää vastauspyynnön (engl. "*echo request*") kohdekoneelle välityspalvelinten kautta.
# Kohdekone yrittää vastata pyyntöihin minkä seurauksena kohdekoneen lähetettävien pakettien jono tukkeutuu.

## Katso myös
* DDoS
* Mies välissä -hyökkäys
* IP-osoitteen väärentäminen
IP-osoitteen väärentäminen

**IP-osoitteen väärentäminen** () tarkoittaa lähdeosoitteen valehtelemista toiselle laitteelle. Tämä on verrattavissa puhelinnumeron toiseksi väittämiseen soitettaessa toiseen puhelimeen.

## Soveltuvuus
Tällainen on lähiverkoissa verrattain helppoa. Yksinkertaisimmat verkkolaitteet, kuten porttitoistimet ja kytkimet, tuntevat ainoastaan MAC-osoitteet ja tarvittavat tiedot tällä tasolla pakettien liikuttamiseen. Tällainen peukaloitu paketti pysähtyy kuitenkin helposti lähimpään reitittimeen. Todellinen kommunikointi kohteen kanssa lähdetietoja valehtelemalla onnistuu äärimmäisen harvoin. Jo pelkkä staattinen reititystaulu tai DNS-palvelin voi estää tämän.

## Katso myös
* TCP-kaappaus
* Mies välissä -hyökkäys
* Smurf-hyökkäys
* Palvelunestohyökkäys

## Lähteet

## Aiheesta muualla
*Nemesis on vapaan lähdekoodin sovellus, jolla voi lähettää räätälöityjä paketteja.
Hans-Gert Pöttering

**Hans-Gert Pöttering** (s. 15. syyskuuta 1945, Bersenbrück, Ala-Saksi, Saksa) on saksalainen kristillisdemokraattista CDU-puoluetta edustava poliitikko, joka valittiin vuoden 2007 alussa Euroopan parlamentin puhemieheksi kesällä 2009 päättyvän vaalikauden loppuun asti. Hän on ollut Euroopan parlamentin jäsen ensimmäisistä suorista vaaleista eli vuodesta 1979. Vuosina 1999–2007 hän toimi Euroopan parlamentin konservatiiviryhmän (EPP-ED) puheenjohtajana.

Filosofian tohtoriksi vuonna 1974 väitellyt ja vuonna 1976 juristiksi valmistunut Pöttering asuu Bad Iburgissa, Ala-Saksin osavaltiossa. Uskonnoltaan katolinen Pöttering on eronnut kahden jo aikuisen pojan isä.

## Aiheesta muualla

*
*Puhemiehen biografiasivu ; myös suomeksi
*Europarlamentti tyytyi Vanhasen anteeksipyyntöön (HS; 20.10.2005)
José Manuel Barroso

**José Manuel Durão Barroso** (; s. 23. maaliskuuta 1956 Lissabon) oli Euroopan komission puheenjohtaja vuosina 2004–2014. Hän toimi Portugalin pääministerinä vuosina 2002–2004. Barroson ensimmäisen komission toimikausi oli 2004–2009 ja hän johti komissiota myös kaudella 2010–2014. Väistyttyään Euroopan komission johdosta Barroso on toiminut neuvonantajan tehtävissä yhdysvaltalaisessa liikepankissa Goldman Sachsissa.

## Tausta
Barroso opiskeli lakia Lissabonin yliopistossa ja valmistui yhteiskuntapolitiikan ja taloustieteen maisteriksi Geneven yliopistosta. Hän toimi apulaisprofessorina Lissabonin yliopiston oikeustieteen laitoksella ja Geneven yliopiston valtiotieteen laitoksella sekä vierailevana professorina Georgetownin yliopistossa Washingtonissa.

## Poliittinen ura
Poliittisen uransa Barroso aloitti jo ennen neilikkavallankumousta 1974. Hän oli nuoruudessaan ja opiskeluaikoinaan aktiivinen maolainen kommunisti. Vuonna 1980 Barroso liittyi keskustalais-oikeistolaiseen Portugalin sosiaalidemokraattiseen puolueeseen (PSD). Vuonna 1985 Barroso pääsi pääministeri Aníbal Cavaco Silvan hallitukseen varasisäministeriksi ja vuonna 1987 kehitysyhteistyöministeriksi seuraavaksi viideksi vuodeksi. Vuonna 1991 hän oli neuvottelemassa tulitaukoa Angolan sisällissodassa ja tuki vuosina 1992–1995 Portugalin entisen siirtomaan Itä-Timorin itsenäisyyttä. Vuonna 1992 hänet valittiin ulkoministeriksi, missä tehtävässä toimi sosiaalidemokraattisen puolueen vaalitappioon vuonna 1995 asti.

Oppositiossa Barroso valittiin parlamentin ulkoasioiden komitean johtoon, ja vuonna 1999 oman puolueensa puheenjohtajaksi ja siten oppositiojohtajaksi. Vuoden 2002 vaaleissa PSD sai tarpeeksi paikkoja muodostaakseen kokoomushallituksen Portugalin kansanpuolueen kanssa, ja Barroso valittiin pääministeriksi. Vuonna 2003 hän tuki Irakin sotaa, jota suurin osa portugalilaisista vastusti. Irakissa oli 128 Portugalin lähettämää sotilasta.

## Yksityiselämä
Barroso on naimisissa ja hänellä on kolme lasta.

## Kunnianosoituksia

*  Kristuksen veljeskunta (Portugali, 1996)
*  Henrik Purjehtijan ritarikunta (Portugali, 2014)
*  Norsunluurannikon kansallinen ritarikunta (Norsunluurannikko, 2012)
*  Amílcar Cabralin ritraikunta (Kap Verde, 2012)
*  Kansallinen ritarikunta (Benin, 2012)
*  Kaarle III:n ritarikunta (Espanja, 2011)
*  Pro Merito Melitensi -ritarikunta (Maltan ritarikunta, 2010)
*  Itä-Timorin ritarikunta (Itä-Timor, 2010)
*  Marianmaan ristin ritarikunta (Viro, 2009)
*  Vytautas Suuren ritarikunta (Liettua, 2007)
*  Orania-Nassaun ritarikunta (Alankomaat)

## Lähteet

## Aiheesta muualla
Domino

**Domino** tarkoittaa seuraavia asioita ja henkilöitä:

* domino, ohuilla palikoilla tai paksuilla korteilla pelattava seurapeli
* Domino, Fazerin valmistama keksi
* Fats Domino (1928–2017), yhdysvaltalainen muusikko
* Domino Harvey, valokuvamalli ja palkkionmetsästäjä
* *[[Domino (elokuva)|Domino]]*, Domino Harveyn elämästä kertova elokuva vuodelta 2005
* *[[Haikara IV: Domino|Domino]]*, Haikara-yhtyeen albumi
* Domino, Marvel Comics -kustantamon sarjakuvahahmo
* Domino, turkulainen elokuvateatteri
* Domino Recording Company, brittiläinen levy-yhtiö.

## Katso myös
Domino liittyy myös seuraaviin:
* dominoteoria, Dwight D. Eisenhowerin teoria, jonka mukaan kommunistien valtaanpääsy yhdessä maassa johtaisi nopeasti heidän valtaanpääsyynsä muissakin maissa
* dominoefekti eli ketjureaktio (nimitys perustuu dominopelin nappuloihin)
* Euro Domino, maakohtainen junalippu
Egoismi

**Egoismi**, oman itsensä korostaminen, viittaa seuraaviin asioihin:

*eettinen egoismi, moraalifilosofinen näkökulma, jonka mukaan ihmisen tulisi toimia oman etunsa mukaisesti
*psykologinen egoismi, teoria, joka selittää ihmisten toimintaa heidän luontaisella itsekkyydellään
*egoistinen anarkismi, on radikaali anarkoindividualismin muoto, joka vastustaa tavallisen anarkismin tapaan, kapitalismia, nationalismia ja valtiota.

## Aiheesta muualla

* Internet Encyclopedia of Philosophy: Egoism
Pulssikoodimodulaatio

**Pulssikoodimodulaatio** (**PCM**, ) on menetelmä, jolla analoginen äänitaajuussignaali koodataan digitaaliseen muotoon. Pulssikoodimodulaatiossa otetaan tasaisin väliajoin näytteitä, jotka ilmaistaan numeerisesti. Näytteen taso voidaan ilmaista joko lineaarisesti tai logaritmisesti. Tyypillisesti signaalinkäsittelyssä käytetään A/D- ja D/A-muuntimia näytteiden käsittelyyn. Digitaalinen äänentoisto perustuu useimmiten PCM-ääneen, jota toistavat esimerkiksi cd-soittimet, mp3-soittimet ja modernit tietokoneet.

## Historia
PCM-menetelmän on kehitettänyt Alec H. Reeves vuonna 1939. New Yorkin maailmannäyttelyssä vuonna 1939 oli esitteillä ”vocoder” () -äänisyntetisaattoridemonstraatio.

Puheen salaukseen käytettävä SIGSALY-järjestelmä oli ensimmäinen PCM-tiedonsiirtoa käyttävä. Järjestelmä oli käytössä liittoutuneiden välillä toisen maailmansodan aikana. Järjestelmän kehitti Bell Telephone Laboratories (BTL) ja se otettiin muodollisesti käyttöön 15. heinäkuuta 1943 Pentagonin ja Lontoon välillä.

## Yleistä
ITU:n suosituksessa G.711 on määritelty kaksi koodauslakia: A-Law ja μ-Law. Molemmissa näytteenottotaajuus on kahdeksan kilohertsiä (kHz) ja kansainvälisissä yhteyksissä on käytettävä kahdeksaa bittiä näytettä kohden. Sarjamuotoisessa bittien siirrossa on No. 1 (polaarisuus) lähetettävä ensin ja No. 8 (vähiten merkitsevä bitti) viimeisenä.

Näytteiden logaritmisuus laajentaa dynamiikkaa 36 desibeliin (dB) saakka. Tärkein syy erilaisiin näytteenottolakeihin oli runkoverkossa käytetty linjakoodaus: Amerikassa käytettiin AMI-koodaus-linjakoodausta, joka toimii erittäin huonosti, jos lähetettävänä on pelkkiä nollia.

Nyquistin teoreeman mukaan taajuuksia, jotka ovat korkeampia kuin puolet näytteenottotaajuudesta ei laskostumisilmiön takia voida erottaa tätä taajuutta pienempitaajuisista signaaleista. Toisin sanoen kahdeksan kilohertsin näytteenottotaajuudella voidaan tallentaa periaatteessa korkeintaan neljän kilohertsin korkuisia ääniä. Siksi signaalit yleensä alipäästösuodatetaan ennen A/D-muunnosta. Käytännössä raja on 3,4 kilohertsiä, koska alipäästösuodinta ei voi tehdä kovin jyrkäksi.

Bell Labsin varhainen DS0-standardi määrittelee PCM:n puheen koodauksen  taajuudella ja kahdeksalla bitillä, eli 256 tasolla. Tällöin yksi puhekanava käyttää  sekunnissa.

CD-levyillä käytettävä PCM-signaali on laadultaan 44,1 kilohertsin taajuudella 16 bitin tarkkuudella. DAT-nauhureissa käytetään 48 kilohertsin ja 16 bitin näytteistystä.  S-VHS-kasettia hyödyntävä ADAT käyttää 16-bittistä näytteistystä 48 kilohertsin taajuudella (vaihtuva välillä 40,4&ndash;). Lineaarisilla 16 bitin näytteillä saavutetaan 96 desibelin dynamiikka, sillä:
: 20 \log_{10} 2^{16} = 96 dB

## Muunnelmia
Variaatioita PCM:stä:
* DPCM  (DPCM) vertaa tallennettua ja ennakoitua arvoa ja tallentaa näiden erotuksen.
* ADPCM  (ADPCM) on DPCM:b variaatio.
* LPCM  (LPCM) on PCM-audion variaatio.
* A-Law, pakattua ääntä
* μ-Law, pakattua ääntä

## Katso myös
* Pulssinleveysmodulaatio (PWM)
* Pulssintiheysmodulaatio (PDM)

## Lähteet

## Aiheesta muualla
Lyly Rajala

**Lyly Paavo Juhani Rajala** (s. 21. huhtikuuta 1951 Ludvika, Ruotsi)  on suomalainen kokoomuksen poliitikko, joka oli kansanedustaja vuosina 2003–2011.

## Poliittinen ura
Rajala on toiminut vuodesta 1997 lähtien kaupunginvaltuutettuna Oulussa. Hän on myös Oulun kaupunginhallituksen varajäsen ja Pohjois-Pohjanmaan maakuntavaltuuston ensimmäinen varapuheenjohtaja. Hänellä on ollut lisäksi lukuisia muita kunnallisia, maakunnallisia ja kirkollisia luottamustehtäviä. 1990-luvulla hän ryhtyi vakavasti pyrkimään valtakunnanpolitiikkaan, ensin Nuorsuomalaiset-puolueen ehdokkaana, sitten kristillisdemokraattien listalta, jolta hän pääsikin eduskuntaan vuonna 2003, mutta siirtyi jo joulukuun alussa 2003 kokoomuksen eduskuntaryhmään. Hän keräsi vuoden 2011 vaaleissa 2&nbsp;360 ääntä, mikä ei riittänyt jatkokaudelle valitsemiseen ja Rajala putosi eduskunnasta. Rajala pyrki takaisin eduskuntaan vuoden 2015 vaaleissa kokoomuksen listoilta. Ääniä hänelle kertyi kuitenkin vain 539, mikä ei riittänyt uudelleen valituksi tulemiseen.

## Yksityiselämä
Ennen poliitikoksi ryhtymistään Lyly Rajala on toiminut muun muassa rumpalina Dannyn orkesterissa, Silja Line Oy:n risteilyisäntänä ja toimittajana Oulun ensimmäisessä paikallisradiossa Radio Megassa. Rajala oli kihloissa laulaja Anna-Maria Jurvelinin kanssa.

27. tammikuuta 2008 eduskunnassa suoritetussa nimettömässä kyselyssä naistyöntekijät nimesivät Lyly Rajalan yhdeksi eduskunnan seksuaalisista häiritsijöistä. Rajala teki asiasta tutkintapyynnön poliisille ja asia eteni esitutkinnan jälkeen syyteharkintaan ja edelleen oikeuteen. Jutun kirjoittajaa ja useita toimituksen esimiehiä syytettiin törkeästä kunnianloukkauksesta. Rajala vaati oikeudessa lehtiyhtiöltä 20 000 euron kärsimyskorvauksia. Oikeus vapautti toimittajan sekä hänen kolme esimiestään syytteistä, ja piti kantelijan vaateita perusteettomina.

Vuoden 2011 eduskuntavaalien jälkeen Rajala työskenteli asuntokauppiaana maksaakseen vaaleja varten ottamansa 45 000 euron pankkilainan pois.

## Lähteet

## Kirjallisuutta
*

## Aiheesta muualla

* 
* Verkkouutisten artikkelit Lyly Rajalaa koskien 
* Lyly Rajalan kotisivut
Rally Trophy

**Rally Trophy** (alun perin **Historic Rally Trophy**) on suomalaisen Bugbear Entertainmentin kehittämä ja JoWoodin julkaisema ralliaiheinen ajopeli. Peli on julkaistu vuonna  Windowsille. 

## Pelaaminen
Pelissä ajetaan kilpaa vanhoilla 60- ja 70-luvun ralliautoilla. Pelissä on 42 erikoiskoetta ja 5 maata (Suomi, Ruotsi, Venäjä, Sveitsi ja Kenia). Kaikki autot ja tasot saa ajettavakseen vasta kisoissa menestymisen jälkeen. Pelistä julkaistiin demo, joka sisältää yhden radan ja auton. 

Pelin suomenkielisessä versiossa nuotteja lukee entinen rallikuljettaja Rauno Aaltonen.

## Kehitys
Rally Trophy kehitettiin puolessatoista vuodessa 15 tekijän voimin.

## Julkaisu
Peli julkaistiin 20. marraskuuta 2001 Windowsille. Pelin julkaisu Xboxille kuitenkin peruttiin. Myöhemmin joulukuussa 2002 peliin julkaistiin modauseditori, joka vaatii toimiakseen 3d Studio Maxin.

Pelin oikeudet olivat JoWooDin hallussa, jonka konkurssipesästä oikeudet päätyivät myöhemmin THQ Nordicille. Pelin uudelleenjulkaisu vaatisi peliin lisensoitujen autojen muokkaamista.

## Vastaanotto

Peli on saanut GameSpotin arvostelussa arvosanaksi 8.7/10. Eurogamer antoi pelille arvosanaksi 7/10. IGN antoi pelille arvosanaksi 7.6/10.

Rally Trophya myytiin sen kehittäjän mukaan yhteensä yli 650 000 kappaleen verran.

## Radat
;Sora
* 
* 

;Asfaltti
* 
* 

; Talvi
* 

; Erämaa
* 

## Autot
Luettelo pelissä olevista autoista:
* Mini Cooper 1275S
* Saab 96 V4
* Alfa Romeo Giulia GTA
* Fiat 600 Abarth
* Opel Kadett
* Lancia Fulvia
* Ford Cortina
* Ford Escort MK1 RS2000
* Volvo Amazon
* Alpine A110
* Lancia Stratos

## Ääniraita

## Lähteet
* Allgame - Rally Trophy credits 
* Retropelit - Rally Trophy 
* Tilt.fi:n arvostelu 

### Viitteet

## Aiheesta muualla
* 
* 
* Pelin virallinen sivusto (Web Archive)
* Opintoluotsi - Pelimiehet (Web Archive) 
* Dome.fi - Suomalainen pelikehittäjä Bugbear sai julkaisusopimuksen (12.1.2001) 
* Dome.fi - Haastettelussa Bugbear (19.10.2001) 
* Game Reality.org - Rally Trophy arvostelu
Arrow’n paradoksi

**Arrow’n paradoksi** tai **Arrow’n mahdottomuusteoreema** on vaalitapoihin liittyvä teoreema, jonka mukaan mikään sellainen vaalitapa, jossa äänestäjät laittavat osan tai kaikki ehdokkaista suosituimmuusjärjestykseen, ei voi täyttää Arrow’n määrittämiä viittä maalaisjärjen mukaista kriteeriä. Teoreeman kehittäjä Kenneth Arrow voitti tutkimuksiaan esittävällä kirjalla *Social choice and individual values* Nobelin taloustieteiden palkinnon 1972.

Yksinkertaistettuna teoreeman mukaan yhteisön tulee päästä sopuun yhteisistä preferensseistä ja panna tietyt vaihtoehdot järjestykseen. Jokaisella yksilöllä on omat preferenssinsä ja pitäisi löytää jonkinlainen sosiaalisten preferenssien funktio, joka yhdistää kaikkien yksilöiden preferenssit yhteisiksi. Tällaisella funktiolla eli vaalitavalla tulisi olla kourallinen uskottavia ominaisuuksia:

* *Universaalius*: Vaalitavan pitää kyetä muodostamaan tulos kaikista yksilöiden vaihtoehdoista (ei pitäisi tulla tilannetta, jossa vaaleilla ei ole lopputulosta)
* *Kansalaisten tasa-arvo*: Kaikkien lopputulosten pitäisi olla saavutettavissa.
* *Diktaattorittomuus*: Funktion ei tulisi yksinkertaisesti vain seurata tietyn yksilön preferenssejä ja jättää välittämättä muista.
* *Monotonisuus*: Yksittäisen äänen vaihdon ei pitäisi aiheuttaa vastakkaista muutosta kokonaistuloksessa, eli jonkun ehdokkaan äänestämisen ei pitäisi laskea hänen vaalitulostaan. Tämän tilalla käytetään joskus Pareto-tehokkuutta. 
* *Epärelevanttien vaihtoehtojen itsenäisyys*: Jos alkuperäisistä valintavaihtoehdoista rajataan tietty vaihtoehto pois, tulisi lopullisessa vaalituloksessa muiden ehdokkaiden sijojen säilyä ennallaan.

Arrow’n teoreema sanoo, että jos äänestäjiä on enemmän kuin kaksi ja valintavaihtoehtoja enemmän kuin kolme, ei mikään ehdokkaiden järjestykseen asettamiseen perustuva vaalitapa voi täyttää kaikkia viittä ehtoa.

On korostettava, että Arrow’n mahdottomuusteoreema koskee vain sellaisia vaalitapoja, joissa äänestäjät asettavat ehdokkaita suosituimmuusjärjestykseen. Jotkut vaalitavat, joissa äänestäjät pisteyttävät ehdokkaat, täyttävät kaikki Arrow'n kriteerit.

Löysentämällä epärelevanttien vaihtoehtojen ehtoa poistamalla Smith-joukon kandidaatit, eräät Condorcet’n vaalitavat täyttävät ehdot.

## Katso myös
*Condorcet’n paradoksi
## Lähteet
Tähtitieteen harrastus

**Tähtitieteen harrastuksella** tarkoitetaan tähtitaivaan kohteiden ja ilmiöiden katselua, harrastusluonteista tutkimista ja tähtitieteen tutkimuksen seuraamista omaksi iloksi. Usein tähtiharrastuksen alueelle lasketaan myös avaruustekniikan seuraaminen ja harrastaminen sekä ilmakehän ilmiöiden tarkkailu.

Tähtitieteen harrastus tapahtuu yleensä jonkun tähtiharrastusyhdistyksen puitteissa, Suomessa Ursan tai jonkun paikallisen tähtiyhdistyksen.

Tähtitieteen harrastajat harvemmin pyrkivät tekemään itse tiedettä, vaan useimmiten kiinnostus tähtimaailman ilmiöihin on tiedollisen uteliaisuuden tyydyttämistä ja oman elinympäristön tarkkailua laajassa mittakaavassa. Toki edistyneimmät harrastajat ovat saavuttaneet jopa tieteellisesti merkittäviä tuloksia.

Tähtiharrastus voidaan jakaa karkeasti muutamaan osa-alueeseen:

* Tiedollinen harrastus (”nojatuolitähtitiede”) 
** Kirjallisuuden lukeminen ja alan omaehtoinen opiskelu
** Tähtitieteen ja avaruustutkimuksen uutisten seuraaminen
** Tieteellisten asioiden pohdiskelu
** Esitelmien seuraaminen, kursseilla ja tähtinäytöksissä käynti

* Havaitsevan tähtitieteen harrastus
** Taivaan katselu, opettelu ja havainnointi erilaisilla havaintovälineillä (silmä, kiikari, kaukoputki, kamera). Havaitseva tähtitiede jaetaan moneen osa-alueeseen:
*** *[[Syvä taivas]] (engl. deep sky)*, jossa havaitaan aurinkokuntamme ulkopuolisia kohteita kuten galakseja, tähtijoukkoja ja erilaisia sumuja eli kohteita, jotka ovat usein laajoja ja himmeitä.
*** *Tähtimäisten kohteiden* kuten kaksoistähtien ja muuttuvien tähtien havaitseminen.
*** *Aurinkokunnan kohteiden* eli planeettojen, Auringon, Kuun, asteroidien, komeettojen ja muiden vastaavien kohteiden havaitseminen.
*** Muut maanläheisemmät kohteet kuten satelliitit, valaisevat yöpilvet, haloilmiöt, tähdenlennot, revontulet ja vastaavat ilmiöt 
*** *Tähtivalokuvaus* eli taivaalla näkyvien kohteiden kuten Kuun, planeettojen ja syvän taivaan kohteiden valokuvaus.

* Teoreettinen tähtitieteen harrastus 
** Matemaattinen tähtitiede
** Tähtitieteellinen paikanmääritys ja pallotähtitiede

* Tähtiharrastuksen tekniikka
** Tähtitieteelliset tietokoneohjelmat
** Havaintovälineiden valmistus ja virittely

* Yhteisöllinen tähtiharrastus
** Yhdistyksissä, kerhoissa ja ryhmissä toimiminen
** Esitelmien, kurssien ja tähtinäytäntöjen pitäminen sekä muu ohjattu toiminta

## Kirjallisuutta

* 
* 
* 
* 
* 

## Aiheesta muualla

* Tähtitieteellinen yhdistys Ursa
* Ursan Taivaanvahti-havaintojärjestelmä, jonne voi syöttää havaintoja tähtitieteellisistä ilmiöistä
* Astronetti
* Semiregular - muuttuvien tähtien visuaalihavainnointia
Kieku ja Kaiku

**Kieku ja Kaiku** on sarjakuvapiirtäjä Asmo Alhon piirtämä ja kirjailija Mika Waltarin kirjoittama sarjakuva, joka ilmestyi *[[Oma Koti]]* -lehdessä vuosina 1932–1934 (ml. näytenumero 1931) ja *[[Kotiliesi|Kotiliedessä]]* vuosina 1934–1975. *Kieku ja Kaiku* oli aikansa suosituimpia sarjakuvia ja ilmestyi monina kokoelmina. 

Sarjakuva sijoittuu aikansa suomalaiselle maaseudulle, ja sen päähenkilöt ovat valkea kukonpoika Kieku sekä musta kukonpoika Kaiku. Päähenkilöt olivat aivan aluksi, kuuden sarjan verran, normaaleja kanalintuja, mutta sitten ne muuttuivat antropomorfisiksi eläimiksi. Sivuhahmoista keskeisin oli Kieun ja Kaiun porsasystävä Possu, joka nousi vuosien varrella yhä olennaisempaan asemaan. Sarjakuva tunnetaankin myös pitemmällä nimellä *Kieku, Kaiku ja Possu* tai *Kieku ja Kaiku ja Possu*. Muina sivuhahmoina esiintyi esimerkiksi karhuja ja jäniksiä. 

*Kieun ja Kaiun* maailma oli konservatiivinen, ja siinä opetettiin (lapsi-)lukijoille hyviä tapoja ja käyttäytymissääntöjä pienten arkipäiväisten kommellusten avulla. Yhden sivun mittaisissa sarjakuvissa oli tavallisesti jokin opetus, jossa joku päähenkilöistä sai kokea, mitä esimerkiksi ylpeydestä, laiskuudesta tai hätäilemisestä seuraa. Kieku ja Kaiku saattoivat myös opettaa yhteisvastuuta kutsumalla kodittomia eläimiä viettämään joulua kanssaan tai jakamalla ateriansa vähäosaisille. Mukana oli kuitenkin myös puhtaita vitsisarjoja. 

Vanhan eurooppalaisen sarjakuvan tapaan *Kieku ja Kaiku* ei käyttänyt puhekuplia, vaan tarina kerrottiin ruutujen alle sijoitetuilla, Mika Waltarin riimittelemillä kuvateksteillä. Sarjakuvan tavallinen syntyprosessi oli se, että Asmo Alho keksi tarinaluonnoksen ja Waltari kirjoitti siihen kuvatekstit, joiden pohjalta Alho piirsi sarjakuvan puhtaaksi. Sarjakuvan suosion salaisuus olivat Waltarin nokkelasti riimittelemät tekstit, joissa tavallisesti käytettiin vaikeita kolmitavuisia loppusointuja, kuten ”Kissakin jää joskus hiirettä / jos se pitää liian kiirettä” tai ”Opetus on oiva tällistä / törmäily on häpeällistä”. Muun muassa runoilija, professori V. A. Koskenniemi kertoi lukevansa *Kiekua ja Kaikua* vain nähdäkseen, kuinka paljon kolmitavuisia loppusointuja Waltari pystyy keksimään. Vaikka Waltari lopetti varsinaisen kirjailijannuransa 1964, jolloin häneltä ilmestyi hänen viimeinen romaaninsa, *Kieku ja Kaiku* -riimejä häneltä syntyi yhä helposti. Sarjakuvan tekeminen päättyi Asmo Alhon kuolemaan 1975.

Waltarin lisäksi riimejä kirjoittivat sarjan historian aikana myös Valentin (Ensio Rislakki), Fr. Ruotsalainen ja Viljo Kajava. 

Sarjakuvasta on tehty muutamia pastissejakin, kuten *[[Rieku ja Raiku]]*.

## Lähteet
* 
* 

## Aiheesta muualla
* S. Santikko: Reippaat kukkopojat - ja Possu. Kvaak.fi 17.11.2007.
Atomilause

**Atomilause** on logiikassa lause, jonka mikään osa ei voi toimia lauseena. Toisin sanoen, atomilause ei sisällä loogisia konnektiiveja.

## Atomilauseet ja predikaattilogiikka

Predikaattilogiikassa yksilöolioita (eli partikulaareja) kuvaavista yksilövakioista ja yksilömuuttujista sekä ominaisuuksia ja relaatioita (eli universaaleja) kuvaavista predikaateista voidaan muodostaa kahdenlaisia kaavoja: suljettuja ja avoimia. **Suljetut kaavat**, eli lauseet, eivät sisällä vapaita muuttujia, ja ne ovat joko tosia tai epätosia annetusta tulkinnasta riippuen. Esimerkiksi "Helsinki on Suomen pääkaupunki" ja "7 + 1 = 2" ovat suljettuja kaavoja, ensimmäinen tosi ja jälkimmäinen epätosi. 

**Avoimet kaavat**, eli lyhyemmin kaavat, sisältävät yhden tai useamman vapaan muuttujan, ja niiden totuus riippuu vapaiden muuttujien arvosta (tai arvoista). Esimerkiksi "x on Suomen pääkaupunki" ja "7 + y = 2" ovat avoimia lauseita. Avoimia lauseita voidaan kutsua myös *predikaateiksi*.

Avoimesta kaavasta saadaan lause sijoittamalla vapaiden muuttujien paikoille yksilövakioita tai sitomalla ne
kvanttoreilla, esimerkiksi seuraavasti:

Yllä
P\,\!
ja
R\,\!
ovat predikaatteja,
x\,\!
ja
y\,\!
yksilömuuttujia
ja
c\,\!
yksilövakio.